ՀԱՅՏԱՐԱՐՈՒԹՅՈՒՆ

Հիմք ընդունելով Հայաստանի Հանրապետության կառավարության 2022 թվականի ապրիլի 22-ի «Պետական ոչ առևտրային կազմակերպությունների գործադիր մարմինների մրցույթի, ընտրության (նշանակման) ընդհանուր կարգը և չափորոշիչները սահմանելու մասին» N 539-Ն որոշման հավելվածի 17-րդ կետը՝ շրջակա միջավայրի նախարարությունը հետաքրքրված հասարակական կազմակերպություններին հրավիրում է դիմելու շրջակա միջավայրի նախարարության«Արգելոցապարկային համալիր» պետական ոչ առևտրային կազմակերպության տնօրենի թափուր պաշտոնն զբաղեցնելու համար հայտարարված մրցույթի մրցութային հանձնաժողովներում ընդգրկվելու նպատակով:

**Դիմել կարող են այն հասարակական կազմակերպությունները, որոնց կանոնադրական նպատակները և խնդիրներն առնչություն ունեն պետական կազմակերպության գործունեության ոլորտի հետ և դիմելու ամսվան նախորդող առնվազն երկու տարվա ընթացքում գործունեություն են ծավալել տվյալ ոլորտում։**

Բոլոր հետաքրքրված հասարակական կազմակերպությունները ստորագրված դիմումները կարող են ներկայացնել՝ ուղարկելով meri.babayan@env.am էլեկտրոնային հասցեին:

**Դիմումների ընդունման վերջնաժամկետը 2024 թվականի մայիսի 3-ը ներառյալ։**

 Դիմումի մեջ անհրաժեշտ է նշել`

1. Կազմակերպության անվանումը
2. Կազմակերպության գտնվելու վայրը, իրավաբանական հասցեն
3. Գործադիր մարմնի ղեկավարի անուն, ազգանունը, հեռախոսահամարը և էլեկտրոնային փոստի հասցեն
4. Կազմակերպության գործունեության բնույթը:

 Լրացուցիչ տեղեկությունների համար զանգահարել շրջակա միջավայրի նախարարության մարդկային ռեսուրսների կառավարման բաժին (011 818-504)։